钦定古今图书集成/明伦汇编/官常典/第603卷 > 张凤
## 钦定古今图书集成/明伦汇编/官常典/第603卷 > 张凤

按《广西通志》：“凤，江西宜春人。由进士正德间以布政
司左参政掌思恩府事。时兵变之馀，百姓流移，庶务
草创，土目纵横无惮。凤抚辑流亡，修举废坠，分田治
地，扶弱鉏强，给官田以赡生徒，选智勇以严捍卫，一
切因革，咸得其宜。在任六年，威翔惠洽。升南京太常
寺卿，转都察院佥都御史。思恩九司兵民，祔祭王阳”
明公祠。